Diari Oficial de la Generalitat Valenciana


Sumari del DOGV 8335, del 10-07-2018 (2018/6764)

RESOLUCIÓ de 18 de juny de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial del camí ramader assagador de la Casa Seca des de l'encreuament amb el riu Verd fins que abandona el sector de la finca Terol al terme municipal de Tibi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8335

Data del DOGV
:   10-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6764


Data del document
:   18-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 18 de juny de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial del camí ramader assagador de la Casa Seca des de l'encreuament amb el riu Verd fins que abandona el sector de la finca Terol al terme municipal de Tibi. [2018/6764]  
Antecedents de fet  
  
1. Amb data 31 d'octubre de 2016, l'enginyer en cap de demarcació de la Direcció Territorial d'Alacant, redacta un informe relatiu al Pla parcial del sector 4 de la finca Terol al terme municipal de Tibi, per l'afecció al camí ramader assagador de la Casa Seca, en el qual indica que el domini públic està afectat en major o menor mesura per 22 parcel·les, moltes d'aquestes amb la seua corresponent construcció. Per això, estant afectat l'assagador per múltiples ocupacions, ja informades en el seu moment pels agents mediambientals de la comarca, entén que no hi ha més solució, davant la necessitat de determinar amb precisió els límits de la superfície pública, que efectuar la delimitació parcial de l'assagador de la Casa Seca en la zona de contacte amb el Pla parcial del sector 4 de la finca Terol, classificada amb 10 metres d'amplària legal en el terme municipal de Tibi, des de l'encreuament amb el riu Verd fins que abandona el sector de la finca Terol, és a dir, aproximadament, en 1.400 metres.  
2. Amb data 9 de novembre de 2016, la directora territorial d'Alacant d'aquesta conselleria redacta un ofici de remissió de l'informe de l'enginyer en cap de demarcació perquè s'acorde, si escau, la iniciació del procediment de delimitació.  
3. Amb data 19 de desembre de 2016, el director general de Medi natural i d'Avaluació Ambiental resol autoritzar la iniciació de l'expedient de delimitació parcial del camí ramader número 3, denominat assagador de la Casa Seca, des de l'encreuament amb el riu Verd fins que abandona el sector de la finca Terol, al terme municipal de Tibi, província d'Alacant.  
4. Amb data 28 de febrer de 2017, la direcció territorial d'Alacant sol·licita el certificat de domini i càrregues de finques registrals afectades després de la resolució d'iniciació de l'expedient de delimitació.  
5. Es fixa com a data de començament de les operacions de delimitació el dia 6 d'abril de 2017, a les 10.30 hores, en l'Ajuntament de Tibi, i aquesta circumstància és objecte de la publicitat següent:  
Anunci en el Diari Oficial de la Generalitat Valenciana núm. 7992, de 3 de març de 2017.  
Edicte en l'Ajuntament de Tibi.  
Notificació als interessats i comunicació a organitzacions i col·lectius interessats.  
Anunci en el BOE núm. 93, de 19 d'abril de 2017, amb les notificacions infructuoses.  
Edicte en els ajuntaments de Tibi, Alcoi, Alacant, Elx, Mutxamel i San Fulgencio amb les notificacions infructuoses corresponents a cada municipi.  
6. Es fixa com a data de continuació de les operacions de delimitació el dia 3 de maig de 2017, a les 10.30 hores, en l'Ajuntament de Tibi, i aquesta circumstància objecte de la publicitat següent:  
Edicte en l'Ajuntament de Tibi.  
Notificació als interessats i comunicació a organitzacions i col·lectius interessats.  
Anunci en el BOE núm. 101, de 28 d'abril de 2017, amb les notificacions infructuoses.  
7. Finalitzades aquestes operacions, es formula la proposició de delimitació, l'exposició de la qual al públic va ser anunciada en el Diari Oficial de la Generalitat Valenciana número 8086, de 18 de juliol de 2017, i s'estableix un termini d'un mes des de la publicació en el diari oficial, perquè els interessats puguen interposar les al·legacions o reclamacions oportunes.  
Així mateix, simultàniament es va donar compliment al tràmit d'audiència establit i en l'article 82 de la Llei 39/2015, d'1 d'octubre, del procediment administratiu comú de les administracions públiques, informar tots aquells limítrofs i ocupants del camí ramader, de l'exposició al públic de l'expedient esmentat, i atorgar-los un termini no superior a 15 dies per a al·legar i presentar tots els documents i les justificacions que consideren pertinents.  
8. Una vegada finalitzat el termini d'exposició pública i tràmit d'audiència, es van presentar al·legacions per part de 22 interessats, responent a cada una d'aquestes i fent arribar les contestacions als interessats mitjançant correu certificat amb justificant de recepció.  
9. Amb data 9 de febrer de 2018, l'instructor de l'expedient redacta un informe favorable a la proposta de delimitació del camí ramader número 3, denominat assagador de la Casa Seca, del terme municipal de Tibi, i desfavorable a les al·legacions formulades.  
10. Amb data 13 de març de 2018, la directora territorial d'Alacant d'aquesta conselleria proposa l'aprovació de la delimitació.  
11. Amb data 12 d'abril de 2018, el tècnic del Servei d'Ordenació i Gestió Forestal informa de manera favorable a l'aprovació de la delimitació.  
12. Amb data 12 d'abril de 2018, el cap del Servei d'Ordenació i Gestió Forestal informa de manera favorable a l'aprovació de la delimitació parcial del camí assagador de la Casa Seca, al terme municipal de Tibi, des de l'encreuament amb el riu Verd fins que abandona el sector de la finca Terol, en aquests termes que la proposta de la directora territorial d'Alacant de 13 de març de 2018, reproduïts en l'antecedent de fet número 10.  
13. Amb data 19 d'abril de 2018, el director general de Medi natural i d'Avaluació Ambiental proposa l'aprovació de la delimitació en aquests termes que la proposta de la directora territorial d'Alacant de 13 de març de 2018.  
14. Amb data 11 de maig de 2018, l'Advocacia de la Generalitat redacta un informe relatiu a la proposta de resolució de l'expedient de delimitació parcial.   
  
Fonaments de dret  
  
Primer. La classificació dels camins ramaders del terme municipal de Tibi va ser aprovada per Ordre ministerial de 30 de novembre de 1968, publicada en el Boletín Oficial del Estado de 14 de desembre de 1968 i en el Butlletí Oficial de la Província d'Alacant número 286, de 23 de desembre de 1968. Segons el projecte de classificació aprovat, l'assagador de la Casa Seca té una amplària legal de 10 metres.  
Segon. Competeix a la Conselleria d'Agricultura, Medi Ambient, Canvi Climàtic i Desenvolupament Rural la resolució del present expedient, en virtut del que es preceptua en l'article 22.8 de la Llei 14/2003, de 10 d'abril, de patrimoni de la Generalitat Valenciana, i en el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
Tercer. Aquest acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques; per la Llei 14/2003, de 10 d'abril, de patrimoni de la Generalitat; pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i altra normativa aplicable al cas.  
Quart. L'article 8.1 de la Llei 3/1995, de 23 de març, de camins ramaders, defineix la delimitació com «l'acte administratiu pel qual es defineixen els límits dels camins ramaders de conformitat amb el que s'estableix en l'acte de classificació», mentre que el 7 defineix l'acte de classificació com «l'acte administratiu de caràcter declaratiu en virtut del qual es determina l'existència, amplària, traçat i altres característiques físiques generals del camí ramader».  
Cinqué. L'article 14 de la Llei 3/2014, d'11 de juliol, de la Generalitat, de camins ramaders, de la Generalitat Valenciana, defineix la delimitació i regula el procediment per a la tramitació d'aquest.  
Vistes la Llei 3/1995, de 23 de març, de camins ramaders; la Llei 3/2014, d'11 de juliol, de la Generalitat, de camins ramaders de la Generalitat Valenciana; la Llei 39/2015, d'1 d'octubre, del procediment administratiu comú de les administracions públiques; la Llei 14/2003, de 10 d'abril, de patrimoni de la Generalitat Valenciana; la Llei 33/2003, de 3 de novembre, del patrimoni de les administracions públiques, i altres disposicions concordants, resolc:  
  
Primer  
Desestimar les al·legacions presentades.  
  
Segon  
Aprovar la delimitació parcial del camí ramader assagador de la Casa Seca des de l'encreuament amb el riu Verd fins que abandona el sector de la finca Terol al terme municipal de Tibi, d'acord amb la proposició de delimitació i plànols que consten en aquesta, les característiques de la qual són les següents:  
Denominació: assagador de la Casa Seca.  
Tipus de via: assagador.  
Amplària legal: 10 m.  
Longitud delimitada: 1.401,25 m.  
Superfície delimitada: 14.012,5 m².  
Nombre d'intrusions: 54.  
Superfície total de les intrusions: 14.012,5 m²  
  
Tercer  
Iniciar la pràctica de la fitació parcial del camí ramader assagador de la Casa Seca des de l'encreuament amb el riu Verd fins que abandona el sector de la finca Terol.  
  
Quart  
Favorablement que els límits del camí ramader es duguen a l'Administració cadastral, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
  
Cinqué  
Comunicar a la Direcció General de Patrimoni aquesta resolució, a l'efecte de la inscripció en el Registre de la Propietat del domini públic corresponent a l'àmbit delimitat, i s'haurà de procedir a la cancel·lació total o parcial de tots les inscripcions registrals que siguen contradictòries amb la delimitació. Així mateix, es traslladarà a la Direcció General de Patrimoni la documentació necessària per a la constància de l'àmbit delimitat, en l'Inventari General de Béns i Drets de la Generalitat.  
  
Aquesta resolució serà notificada per la Direcció Territorial d'Alacant als interessats en aquest procediment.  
  
Contra aquesta resolució, que posa fi a la via administrativa, es podrà interposar recurs potestatiu de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, comptador des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. O bé, directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen exercitar qualsevol altre recurs que consideren oportú.  
  
  
València, 18 de juny de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.